મિક્સ ઍન્ડ મૅચ : જો તમારે કૉટન પ્રિન્ટેડ બ્લાઉઝ પહેરવાં જ હોય તો પ્લેન સાડી વધારે સારી લાગશે. પ્લેન પિન્ક કલરની ચંદેરી સાડીમાં ગોલ્ડન બૉર્ડર અને એની સાથે બ્લુ કે રાણી કલરનું પોલકા ડૉટ્સનું બ્લાઉઝ સારું લાગી શકે. જો તમને પોલકા ડૉટ્સ ન ગમતા હોય તો બ્લુ કલમકારી પ્રિન્ટ પણ સારી લાગી શકે. પ્રિન્ટ સિલેક્ટ કરતી વખતે ખાસ તમારી બૉડી-ટાઇપ પર ધ્યાન આપવું. જો તમારું શરીર સ્થૂળ હોય તો તમને ઝીણી પ્રિન્ટ સારી લાગશે. સ્ટ્રાઇપ કે જ્યોમેટ્રિકલ પ્રિન્ટ પસંદ કરતી વખતે પણ ઝીણી સ્ટ્રાઇપ અથવા ઝીણી જ્યોમેટ્રિકલ પ્રિન્ટ પસંદ કરવી. કૉટન પ્રિન્ટેડ ફૅબ્રિકમાં કલર-ઑપ્શન પણ ખૂબ જ જોવા મળે છે. જેમ કે બ્રાઇટ કલરનો વધારે ઉપયોગ કરવામાં આવે છે. એમ પણ કહી શકાય કે બ્રાઇટ શેડમાં વધારે મળે છે. જો તમને ફિગર-પ્રિન્ટનો ઉપયોગ કરવો હોય તો ડાર્ક શેડની સાડી પસંદ કરવી, કારણ કે ફિગર-પ્રિન્ટ મોટા ભાગે વાઇટ કે ઑફ-વાઇટ ફૅબ્રિક પર આવે છે. એના લીધે ફિગર ઊઠી આવે છે. એની સાથે તમે કોઈ પણ અર્થ શેડની સાડી પહેરી શકો. જેમ કે બેજ, બ્રાઉન કે ગ્રે. અર્થ શેડની સાડી સાથે વાઇટ કે ઑફ્-વાઇટ કલરનું બ્લાઉઝ સારું લાગશે અને કૈંક અલગ લુક પણ આવશે.